C 46/31

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2020/C 46/14)

Šis pranešimas skelbiamas pagal Komisijos deleguotojo reglamento (ES) 2019/331 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„Anjou Villages Brissac“

PDO-FR-A0259-AM01

Pranešimo data: 2019-11-14

PATVIRTINTO PAKEITIMO APRAŠYMAS IR PAGRINDIMAS

1. Geografinė vietovė

Geografinės vietovės aprašymas iš dalies keičiamas taip: „Visi gamybos etapai vykdomi geografinėje vietovėje, apimančioje toliau išvardytų Meno ir Luaros departamento komunų, kaip jos apibrėžtos 2018 m. Oficialiajame geografinių kodų registre, teritoriją: Brissac Loire Aubance (buvusios šių deleguotųjų komunų teritorijos: Brissac-Quincé, Saint-Saturnin-sur-Loire, Vauchrétien), Denée, Les Garennes sur Loire (buvusios šių deleguotųjų komunų teritorijos: Juigné-sur-Loire, Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.“

Redakcinio pobūdžio pakeitimas: naujajame administracinių vienetų sąraše atsižvelgiama į administracinių vienetų sujungimus ir kitus pakeitimus, padarytus po specifikacijos patvirtinimo. Siekiant didesnio teisinio tikrumo, sąrašas sudarytas atsižvelgiant į galiojantį Oficialųjį geografinių kodų registrą, kurį kasmet peržiūri INSEE. Geografinės vietovės perimetras lieka visiškai nepakitęs.

Galiausiai nurodoma, jog Nacionalinio kilmės ir kokybės instituto interneto svetainėje pateikiama geografinės vietovės kartografinė medžiaga, kad su ja galėtų susipažinti visuomenė.

Atitinkamai iš dalies keičiamas su geografine vietove susijęs bendrojo dokumento 6 punktas.

2. Nustatyti sklypai

Specifikacijos 1 skyriaus IV antraštinės dalies 2 punkte po žodžių „2002 m. vasario 14 d.“ įtraukiami žodžiai „ir Nacionalinio komiteto nuolatinės komisijos 2017 m. sausio 19 d. posėdyje“.

Šiuo pakeitimu siekiama įtraukti datą, kai kompetentingos valdžios institucijos patvirtino geografinėje gamybos vietovėje nustatytų sklypų pakeitimą. Sklypų nustatymas reiškia geografinėje gamybos vietovėje esančių sklypų, kuriuose gali būti gaminamas saugomos kilmės vietos nuoroda žymimas produktas, parinkimą.

Bendrajam dokumentui šis pakeitimas įtakos neturi.

3. Arčiausiai esanti vietovė

1 skyriaus IV antraštinės dalies 3 punkte esantis komunų sąrašas pakeičiamas šiuo sąrašu:

„— De Sevro departamentas: Argenton-l’Église, Bouillé-Loretz, Brion-prèsThouet, Louzy, Mauzé-Thouarsais, Saint-Cyr-la-Lande, Sainte-Radegonde, SainteVerge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (buvusios šių deleguotųjų komunų teritorijos: Bouillé-Saint-Paul, Cersay);

— Endro ir Luaros departamentas: Saint-Nicolas-de-Bourgueil;

— Atlanto Luaros departamentas: Ancenis, Le Loroux-Bottereau, Le Pallet, La Remaudière, Vair-sur-Loire (buvusi šios deleguotosios komunos teritorija: Anetz), Vallet;

— Meno ir Luaros departamentas: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Blaison-Saint-Sulpice (buvusios šių deleguotųjų komunų teritorijos: Blaison-Gohier, Saint-Sulpice), Bouchemaine, Brain-sur-Allonnes, Brézé, Brissac Loire Aubance (buvusios šių deleguotųjų komunų teritorijos: Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (buvusios šių deleguotųjų komunų teritorijos: Chanzeaux, La Jumellière, Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (buvusios šių deleguotųjų komunų teritorijos: Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon, les Verchers-sur-Layon), Épieds, Fontevraud-l’Abbaye, Gennes-Val-de-Loire (buvusios šių deleguotųjų komunų teritorijos: Chênehutte-Trèves-Cunault, Gennes, Grézillé, Saint-Georges-des-Sept-Voies, Le Thoureil), Huillé, Ingrandes-Le Fresne sur Loire (buvusi šios deleguotosios komunos teritorija: Ingrandes), Jarzé Villages (buvusi šios deleguotosios komunos teritorija: Lué-en-Baugeois), Louresse-Rochemenier, Lys-Haut-Layon (buvusios šių deleguotųjų komunų teritorijos: Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont, Vihiers), Mauges-sur-Loire (buvusios šių deleguotųjų komunų teritorijos: La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine, Saint-Laurent-du-Mottay), Mazé-Milon (buvusi šios deleguotosios komunos teritorija: Fontaine-Milon), Montilliers, Montreuil-Bellay, Montsoreau, Orée d’Anjou (buvusios šių deleguotųjų komunų teritorijos: Bouzillé, Champtoceaux, Drain, Landemont, Liré, Saint-Laurent-des-Autels, La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (buvusios šių deleguotųjų komunų teritorijos: Chavagnes, Martigné-Briand, Notre-Dame-d’Allençon), Tuffalun (buvusios šių deleguotųjų komunų teritorijos: Ambillou-Château, Louerre, Noyant-la-Plaine), Turquant, Les Ulmes, Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (buvusios šių deleguotųjų komunų teritorijos: Pellouailles-les-Vignes, Saint-Sylvain-d’Anjou), Villevêque;

— Vjeno departamentas: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.“

Taip atsižvelgta į komunų sujungimą po paskutinės specifikacijos versijos. Arčiausiai esančios vietovės perimetras lieka visiškai nepakitęs.

Atitinkamai iš dalies keičiamas su papildomomis sąlygomis susijęs bendrojo dokumento 9 punktas.

4. Agrarinės aplinkosaugos nuostatos

Į 1 skyriaus VI antraštinės dalies 2 punktą įterpiamas tekstas: „Tarp eilių turi augti prižiūrima savaime išaugusi ar pasėta augalinė danga. Jei tokios augalinės dangos nėra, veiklos vykdytojas privalo įdirbti dirvą, kad augalija išaugtų savaime, arba pagrįsti už vynuogininkystę atsakingų valdžios institucijų patvirtintų biologinės kontrolės preparatų naudojimą. Sklype naudojant biologinės kontrolės herbicidus, kitus herbicidus naudoti draudžiama.“

Šis pakeitimas susijęs su dabartiniais veiklos vykdytojų, siekiančių visame Anžu krašte pereiti prie ekologinio ūkininkavimo, praktikos pokyčiais. Taip pat jis atspindi vis didėjantį susirūpinimą dėl technologinių procesų poveikio aplinkai. Sudarant palankias sąlygas augti augalinei dangai, naikinant piktžoles mechaniniu būdu ar naudojant biologinės kontrolės preparatus naudojama mažiau cheminių herbicidų. Pradėjus naudoti mažiau herbicidų, turėtų tapti įmanoma geriau apsaugoti vynuogynų dirvožemį ir išsaugoti natūralias jo savybes (derlingumą, biologinę įvairovę, biologinį išsivalymą), prisidedančias prie vynų kokybės bei autentiškumo ir stiprinančias vietovės įvaizdį.

Bendrajam dokumentui šis pakeitimas įtakos neturi.

5. Oficialus vynuogių derliaus ėmimo paskelbimas

Iš specifikacijos 1 skyriaus VII antraštinės dalies 1 punkto išbraukiamas sakinys: „Vynuogių derliaus ėmimo pradžios data nustatoma pagal Kaimo ir jūrų žuvininkystės kodekso D. 645-6 straipsnį.“

Nustatyti vynuogių derliaus ėmimo pradžios datą nebėra būtina, nes nuo šiol veiklos vykdytojai naudojasi įvairiausiomis priemonėmis, leidžiančiomis tiksliai nustatyti, kada vynuogės yra sunokusios. Kiekvienas veiklos vykdytojas turi tam tikrą skaičių individualių ir bendrai naudojamų priemonių ir įrangos, leidžiančios kiekviename sklype tiksliai nustatyti tinkamiausią derliaus ėmimo pradžios dieną, atsižvelgiant į gamybos tikslus.

Bendrajam dokumentui šis pakeitimas įtakos neturi.

6. Cukrų kiekis

1 skyriaus IX antraštinės dalies 1 punkto b papunktyje prieš žodžius „gliukozės ir fruktozės“ įtraukiami žodžiai „po fermentavimo“.

Šiuo pakeitimu siekiama išvengti painiojimo su cukrų kiekiu iki fermentavimo, tad svarbu patikslinti, kad šį kiekį būtina tikrinti po fermentavimo.

Bendrajam dokumentui šis pakeitimas įtakos neturi.

7. Fermentavimo patalpos pajėgumas

1 skyriaus IX antraštinės dalies 1 punkto d papunktyje sakinys: „Kiekvieno veiklos vykdytojo fermentavimo patalpos pajėgumas yra lygus ne mažiau kaip 1,4 karto vidutinio ūkio produktyvumo per pastaruosius penkerius metus.“ keičiamas sakiniu: „Kiekvieno veiklos vykdytojo fermentavimo patalpos pajėgumas yra lygus ne mažiau kaip 1,4 karto vidutinio fermentacijai naudojamos misos kiekio per pastaruosius penkerius metus.“

Specifikacijoje buvo nurodytas ne hektolitrais ar m3 išreikštas tūrinis pajėgumas, o gamybos kiekis, t. y derliaus kiekis, padalytas iš gamybos ploto (pavyzdžiui, išreikštas hl/ha). Siūlomas pakeitimas leidžia nekeičiant esmės (išlieka nustatytas 1,4 karto vidutinio ūkyje per paskutinius derliaus ėmimo metus fermentacijai naudojamos misos kiekio) ištaisyti šį dydžių neatitikimą.

Bendrajam dokumentui šis pakeitimas įtakos neturi.

8. Vyno išleidimas į apyvartą

Išbraukiamas 1 skyriaus IX antraštinės dalies 5 punkto b papunktis dėl vyno išleidimo į apyvartą tarp įgaliotųjų sandėlių savininkų datos.

Bendrajam dokumentui šis pakeitimas įtakos neturi.

9. Ryšys su geografine vietove

Ryšys su geografine vietove pakoreguotas siekiant atnaujinti susijusių komunų skaičių (vietoje 10 komunų dabar yra 7). Šioje dalyje patikslinama, kad nurodyta vidutinė temperatūra yra metinė vidutinė temperatūra.

Atitinkamai iš dalies keičiamas su nuoroda susijęs bendrojo dokumento 8 punktas.

10. Pereinamojo laikotarpio priemonė

1 skyriaus XI antraštinėje dalyje įterpiama ši nuostata: „Nuostatos dėl privalomos prižiūrimos savaime išaugusios ar pasėtos tarpueilių augalinės dangos arba, jei tokios augalinės dangos nėra, prievolės veiklos vykdytojui įdirbti dirvą arba naudoti biologinės kontrolės preparatus savaime išaugusiai augalijai kontroliuoti netaikomos iki šios specifikacijos patvirtinimo augusiems vynuogynams, kuriuose atstumai tarp eilių ne didesni nei 1,70 m.“

Pereinamojo laikotarpio priemonė suteikia galimybę nebausti esamų vynuogynų, kurių dabartinis priežiūros būdas neatitinka agrarinės aplinkosaugos nuostatų. Tankiai susodintuose vynuogynuose, kuriuose atstumas tarp eilių ne didesnis nei 1,70 m, gali kilti techninių problemų palaikant nuolatinę augalinę dangą ar įdirbant žemę (darbų atlikimas mechanizuotu būdu, įranga, įrankiai). Neaukštų vynmedžių vynuogynuose augalija pavasarį taip pat gali padidinti šalnų pavojų. Be to, kuo tankiau vynuogyne susodinti vynmedžiai, tuo daugiau vandens iš jų atima augalinė danga. Kita vertus, po specifikacijos patvirtinimo pasodinti vynuogynai jau privalės atitikti įterpiamas agrarinės aplinkosaugos nuostatas nepriklausomai nuo sodinių pasodinimo tankumo ir atstumo tarp eilių.

Bendrajam dokumentui šis pakeitimas įtakos neturi.

11. Registrai

2 skyriaus II antraštinės dalies 3 punkte žodis „potencinė“ pakeičiamas žodžiu „natūrali“.

Kad sutaptų su visos Anžu-Somiūro vietovės specifikacijos redakcija, formuluotės „potencinė koncentracija“ arba „laipsnis“ pakeičiamos formuluote „natūrali alkoholio koncentracija tūrio procentais“. Dėl šių pakeitimų specifikaciją tampa lengviau skaityti. Su registrais susijusių nuostatų suderinimu siekiama, kad taptų lengviau parengti tų registrų tikrinimo ir kontrolės planą.

Bendrajam dokumentui šis pakeitimas įtakos neturi.

12. Pagrindiniai tikrinami punktai

Pakoreguotas 3 skyrius, kad sutaptų Anžu-Somiūro vietovės specifikacijos pagrindinių tikrinamų punktų redakcija.

Bendrajam dokumentui šis pakeitimas įtakos neturi.

BENDRASIS DOKUMENTAS

1. Produkto pavadinimas

Anjou Villages Brissac

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

Tai neputojantys raudonieji vynai, kuriems būdingos tokios pagrindinės analitinės savybės:

Šių vynų mažiausia natūrali alkoholio koncentracija tūrio procentais yra 11 %.

Pienarūgštis rūgimas turi būti pasibaigęs. Obuolių rūgšties kiekis parduoti paruoštuose neišpilstytuose vynuose arba išpilstomuose vynuose yra ne didesnis kaip 0,4 g/l.

Po fermentacijos didžiausias fermentuojamų cukrų (gliukozės ir fruktozės) kiekis vynuose yra 3 g/l.

Po sodrinimo vynų visuminė alkoholio koncentracija tūrio procentais neviršija 12,5 %.

Lakusis rūgštingumas, bendrasis rūgštingumas ir bendras sieros dioksido kiekis atitinka vertes, nustatytas ES teisės aktuose.

Vynai vyno gamybos rūsiuose brandinami bent iki kitų metų po derliaus nuėmimo birželio 30 d.

Šie raudonieji vynai gaminami iš ’Cabernet franc N’ ir ’Cabernet sauvignon N’ veislių vynuogių. Sodri jų spalva nurodo turtingą skonį. Aromatai dažniausiai kompleksiški. Juntamas mišrus raudonų ar juodų vaisių, prieskonių, žvėrienos arba medienos aromatas. Skonis intensyvus ir sodrus, išsaugantis įvairius aromatus. Būdingi aiškiai juntami, tinkamai ištirpę taninai ir ilgai išliekantis poskonis.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Specifiniai vynininkystės metodai

Sodinimo tankumas ir atstumai tarp eilių bei augalų

Auginimo praktika

Minimalus vynuogyno tankumas – 4 000 vynmedžių sodinių viename hektare. Atstumas tarp eilių negali būti didesnis nei 2,50 m, o atstumas tarp augalų toje pačioje eilėje turi būti ne mažesnis nei 1 m. Vynuogynų, kurių tankumas mažesnis kaip 4 000 sodinių viename hektare, tačiau ne mažesnis kaip 3 300 sodinių viename hektare, derliui suteikiama teisė į saugomą kilmės vietos nuorodą su sąlyga, kad bus laikomasi šioje specifikacijoje nustatytų priraišiojimo ir lapijos aukščio taisyklių. Šiuose sklypuose atstumas tarp eilių negali būti didesnis nei 3 m, o atstumas tarp augalų toje pačioje eilėje turi būti ne mažesnis nei 1 m.

Drėkinimas

Auginimo praktika

Laistyti draudžiama.

Specifinis vynininkystės metodas

Leidžiama taikyti sodrinimo pašalinant vandenį metodus. Didžiausia dalinė koncentracija, palyginti su sodrinamu tūriu, yra 10 %. Draudžiama naudoti medžio skiedras. Po sodrinimo vynų visuminė alkoholio koncentracija tūrio procentais neviršija 12,5 %.

Be to, kas nurodyta pirmiau, vynai turi būti gaminami laikantis visoje Sąjungoje taikytinų ir Kaimo ir jūrų žuvininkystės kodekse nustatytų vynininkystės praktikos reikalavimų.

b) Didžiausias gamybos kiekis

56 hektolitrai iš hektaro.

6. Nustatyta geografinė vietovė

Visi gamybos etapai vykdomi geografinėje vietovėje, apimančioje toliau išvardytų Meno ir Luaros departamento komunų, kaip jos apibrėžtos 2018 m. Oficialiajame geografinių kodų registre, teritoriją: Brissac Loire Aubance (buvusios šių deleguotųjų komunų teritorijos: Brissac-Quincé, Saint-Saturnin-sur-Loire, Vauchrétien), Denée, Les Garennes sur Loire (buvusios šių deleguotųjų komunų teritorijos: Juigné-sur-Loire, Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.

7. Pagrindinės vynuogių veislės

’Cabernet-Sauvignon N’

’Cabernet franc N’

8. Ryšys (-iai) su geografine vietove

1. Informacija apie geografinę vietovę

a) Gamtinių veiksnių, darančių įtaką ryšiui, aprašymas

Saugomos kilmės vietos nuorodos „Anjou villages Brissac“ geografinė vietovė išsidėsčiusi ant Armorikos aukštumos skalūnų arba skalūnų ir smiltainio padengtos plačios plynaukštės, nuožulniai besileidžiančios link Luaros. Kraštovaizdžiui būdingi gausūs įvairiomis kryptimis besileidžiantys šlaitai, kurių aukštis svyruoja nuo 50 iki 90 m. 2018 m. geografinė vietovė sutapatinta su saugomos kilmės vietos nuorodos „Coteaux de l’Aubance“ vietove ir apima 7 Anžė miesto pietvakariuose esančias komunas.

Vakaruose geografinė vietovė ribojasi su Obanso upės žiotimis santakoje su Luara, rytuose – su kreidos periodo plynaukšte, ant kurios susiformavo kalkinis dirvožemis (Paryžiaus baseino riba), šiaurėje – su Luaros upe, o pietinėje dalyje – su Brisako ir Boljė miškais. Obansas yra šią geografinę vietovę simbolizuojantis nedidelis Luaros intakas, nuo savo ištakų tekantis šiaurėn iki Brisak Kensė komunos, garsėjančios XVI a. pilimi. Tuomet jis pasuka link šiaurės vakarų, tęsiasi iki Miurz Erinjė komunos, o tada teka lygiagrečiai su Luara.

Ant skalūnų substrato susiformavęs dirvožemis dažniausiai yra negilus, gerai išlaikantis šilumą ir turintis mažai vandens atsargų. Geografinės vietovės vakarinėje dalyje itin akmeningame dirvožemyje pasitaiko efuzinių rūgščių (riolitas) arba bazinių uolienų (spilitas) gyslų. Geografinės vietovės šiaurinėje dalyje esančių komunų dirvožemiui būdingos skalūnų formacijos. Skalūnų plokšteles žmonės nuo seno naudojo namams statyti, stogams dengti, grindims kloti ir net kai kuriems baldams, pvz., stalams, taip pat praustuvėms ar laiptams gaminti. Visa tai pabrėžia šios teritorijos išskirtinumą. Šios detalės labai būdingos kraštovaizdžiui ir prisideda prie vynuogyno tapatumo. Geografinės vietovės rytinė dalis plyti virš cenomanio laikotarpio formacijų, kurios dengia prekambro laikotarpio pagrindą.

Geografinė vietovė yra mažai drėkinama zona, kuriai teigiamą įtaką daro fenas, o aukštesnis Šoltė ir Možo vietovių reljefas saugo ją nuo vandenyno drėgmės. Per metus čia iškrenta maždaug 585 milimetrai kritulių, o Šoltė jų iškrenta apie 800 milimetrų. Brisak Kensė nustatytos vertės yra žemiausios tarp Meno ir Luaros departamento meteorologijos stočių. Be to, nustatyta, kad lietaus kiekis vegetaciniu laikotarpiu čia skiriasi maždaug 100 mm, palyginti su likusia departamento teritorija. Vidutinė metinė temperatūra yra palyginti aukšta (maždaug 12 °C) ir 1 °C aukštesnė nei likusioje Meno ir Luaros departamento dalyje. Ypatingą šios vietovės mezoklimatą dar labiau išryškina pietų kraštams būdinga flora, kurioje gausu akmeninių ąžuolų ir italinių pušų.

b) Žmogaus veiksnių, darančių įtaką ryšiui, aprašymas

Kai kurios vynuogynui būdingos savybės pastebėtos labai seniai. Pavyzdžiui, Gijori vyresnysis 1865 m. leidinyje „Anžė žemės ūkio ir pramonės bendrovės žinios“ rašė, kad Sen Meleno prie Obanso komunoje sodinami „Bretanės sodiniai“ (taip vadinami todėl, kad laivais būdavo plukdomi per Luaros žiotis, kurios tuo metu priklausė Bretanės regionui). Tie sodiniai buvo ’Cabernet franc N’ veislės. Ši vynuogių veislė ypač išplito po vynuoginių filokserų, sunaikinusių daugiau nei tris ketvirtadalius Anžė vynuogynų, antplūdžio.

XX a. pradžioje daugiausia buvo gaminamas lengvas rožinis vynas, mėgstamas vietinėse kavinėse. Kai XX a. buvo įsteigtas Brisako vyno brandinimo kooperatyvas, pradėtas gaminti raudonasis vynas. Tuo pačiu metu pradėti auginti vėlyvesnės, negiliam dirvožemiui puikiai tinkančios ’Cabernet-sauvignon N’ veislės vynmedžiai.

Brisako regiono vyndariai nuo 1979 m. dėjo pastangas, kad būtų pripažinta saugoma kilmės vietos nuoroda „Anjou Villages“. Galop jų iniciatyva ši nuoroda 1991 m. lapkričio 14 d. pripažinta 46 saugomos kilmės vietos nuorodos „Anjou“ komunose. Be to, buvo nustatyti konkretūs sklypai ir griežtos gamybos taisyklės, kuriomis siekta užtikrinti kompleksiško raudonojo vyno, kuris išpilstomas vasaros pradžioje po brandinimo etapo, užtikrinančio tinkamus taninus, gamybą.

Vis dėlto Brisako regiono specialistai visada buvo įsitikinę, kad jų vietovė ir įgūdžiai gali labai prisidėti prie raudonųjų vynų gamybos originalumo. Atsidavę vyndariai atkakliai ieškojo vietovei geriausiai tinkančių vynuogių veislių, tobulino vynmedžių genėjimo ir auginimo technikas, skynė tinkamiausiai sunokusias vynuoges, gerino temperatūros reguliavimo ir maceracijos trukmės metodus ir galop savo darbu pasiekė, kad būtų pripažinta saugoma kilmės vietos nuoroda „Anjou Villages Brissac“ – tai įvyko 1998 m. vasario 17 d.

2. Informacija apie produkto kokybę ir savybes

Šie raudonieji vynai gaminami iš ’Cabernet franc N’ ir ’Cabernet sauvignon N’ veislių vynuogių.

Sodri jų spalva nurodo turtingą skonį. Aromatai dažniausiai kompleksiški. Juntamas mišrus raudonų ar juodų vaisių, prieskonių, žvėrienos arba medienos aromatas. Skonis intensyvus ir sodrus, išsaugantis įvairius aromatus. Būdingi aiškiai juntami, tinkamai ištirpę taninai ir ilgai išliekantis poskonis.

Šį turtingo skonio vyną degustuoti reikėtų po penkerių ar šešerių metų.

3. Priežastiniai ryšiai

Dėl tiksliai nustatytiems sklypams būdingo negilaus dirvožemio ir atitinkamų darbo įgūdžių, taip pat dėl topografinių duomenų, dėl kurių vietovė yra puikiai apšviesta ir reguliariai natūraliai drėkinama, sąveikos ’Cabernet franc N’ ir ’Cabernet-sauvignon N’ vynuogių veislės gali visiškai atskleisti originalias savo savybes. Dėl vietovės ypatumų augalai ir jų derlingumo potencialas reikalauja optimalios priežiūros. Ją užtikrina griežtos vynmedžių auginimo ir genėjimo taisyklės. Vyndariai stebi ir analizuoja savo vynuogynus, o tai suteikia jiems galimybę tiksliai nustatyti vynmedžių sodinimo vietą: ’Cabernet-sauvignon N’ vynuogių veislei labiau tinka negilus dirvožemis, o ’Cabernet franc N’ daugiausia sodinama molingame cenomanio laikotarpio kalkžemyje arba ant skalūnų susiformavusiame rudžemyje, kuriame susikaupia daugiau vandens atsargų.

Veiklos vykdytojų įgūdžiai leidžia užtikrinti, kad vynuogės būtų skinamos tuomet, kai mažiausias cukraus kiekis viename litre yra 189 g ir kai tinkamai susiformuoja fenoliai. Veiklos vykdytojai iš kartos į kartą perdavė patirtį, kaip taikant vyno gamybos technikas geriausiai išnaudoti vynuogių savybes. Ilgainiui vynai po fermentacijos pradėti brandinti kubiluose, siekiant išgauti kompleksiškus aromatus, o svarbiausia – pasiekti, kad taninai taptų švelnūs it šilkiniai. Siekiant šių tikslų specifikacijoje nustatytas trumpiausias brandinimo laikotarpis – iki kitų metų po derliaus nuėmimo birželio 30 d.

Saugoma kilmės vietos nuoroda „Anjou villages Brissac“ yra vienas iš Anžu regiono vynų pasididžiavimų. Labai svarbiu renginiu, garsinančiu Anžu regiono degustuojamų derliaus metų raudonuosius vynus, tapo „Vynų ambasadoriaus“ rinkimai, t. y. degustacija, per kurią vyndariai ir vyno pasaulio specialistai renka saugomai kilmės vietos nuorodai „Anjou villages Brissac“ geriausiai atstovaujantį vyną.

9. Kitos pagrindinės sąlygos (išpilstymas, ženklinimas, kiti reikalavimai)

Arčiausiai esanti vietovė

Teisinis pagrindas:

ES teisės aktai

Papildomos sąlygos rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

Arčiausiai esanti vietovė, kuriai taikoma su vyndaryste, vyno gamyba ir brandinimu susijusi nukrypti leidžianti nuostata, apima šių komunų, kaip jos apibrėžtos 2018 m. Oficialiajame geografinių kodų registre, teritorijas:

— De Sevro departamentas: Argenton-l’Église, Bouillé-Loretz, Brionprès-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (buvusios šių deleguotųjų komunų teritorijos: Bouillé-Saint-Paul, Cersay);

— Endro ir Luaros departamentas: Saint-Nicolas-de-Bourgueil;

— Atlanto Luaros departamentas: Ancenis, Le Loroux-Bottereau, Le Pallet, La Remaudière, Vair-sur-Loire (buvusi šios deleguotosios komunos teritorija: Anetz), Vallet;

— Meno ir Luaros departamentas: Allonnes, Angers, Antoigné, Artannes-surThouet, Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Blaison-Saint-Sulpice (buvusios šių deleguotųjų komunų teritorijos: Blaison-Gohier, Saint-Sulpice), Bouchemaine, Brain-sur-Allonnes, Brézé, Brissac Loire Aubance (buvusios šių deleguotųjų komunų teritorijos: Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (buvusios šių deleguotųjų komunų teritorijos: Chanzeaux, La Jumellière, Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (buvusios šių deleguotųjų komunų teritorijos: Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon, les Verchers-sur-Layon), Épieds, Fontevraud-l’Abbaye, Gennes-Val-de-Loire (buvusios šių deleguotųjų komunų teritorijos: Chênehutte-Trèves-Cunault, Gennes, Grézillé, Saint-Georges-des-Sept-Voies, Le Thoureil), Huillé, Ingrandes-Le Fresne sur Loire (buvusi šios deleguotosios komunos teritorija: Ingrandes), Jarzé Villages (buvusi šios deleguotosios komunos teritorija: Lué-en-Baugeois), Louresse-Rochemenier, Lys-Haut-Layon (buvusios šių deleguotųjų komunų teritorijos: Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont, Vihiers), Mauges-sur-Loire (buvusios šių deleguotųjų komunų teritorijos: La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine, Saint-Laurent-du-Mottay), Mazé-Milon (buvusi šios deleguotosios komunos teritorija: Fontaine-Milon), Montilliers, Montreuil-Bellay, Montsoreau, Orée d’Anjou (buvusios šių deleguotųjų komunų teritorijos: Bouzillé, Champtoceaux, Drain, Landemont, Liré, Saint-Laurent-des-Autels, La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-desPrés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (buvusios šių deleguotųjų komunų teritorijos: Chavagnes, Martigné-Briand, Notre-Dame-d’Allençon), Tuffalun (buvusios šių deleguotųjų komunų teritorijos: Ambillou-Château, Louerre, Noyant-la-Plaine), Turquant, Les Ulmes, Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (buvusios šių deleguotųjų komunų teritorijos: Pellouailles-les-Vignes, Saint-Sylvain-d’Anjou), Villevêque;

— Vjeno departamentas: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Ženklinimas

Teisinis pagrindas:

Nacionalinės teisės aktai

Papildomos sąlygos rūšis:

Papildomos nuostatos dėl ženklinimo

Sąlygos aprašymas:

Visa neprivaloma informacija etiketėse rašoma ne didesniu (nei aukštesniu, nei platesniu) nei dvigubas šrifto, kuriuo užrašytas saugomos kilmės vietos nuorodos pavadinimas, dydžiu.

Atsižvelgiant į specifikacijoje nustatytas taisykles, prie saugomos kilmės vietos nuorodos pavadinimo gali būti pateikiama geografinė nuoroda „Val de Loire“.

Geografinė nuoroda „Val de Loire“ turi būti rašoma ne didesniu (nei aukštesniu, nei platesniu) šriftu nei 2/3 šrifto, kuriuo užrašytas saugomos kilmės vietos nuorodos pavadinimas.

Vynų su saugoma kilmės vietos nuoroda etiketėje gali būti nurodytas mažesnio geografinio vieneto pavadinimas, jei tas vienetas įtrauktas į kadastrą ir nurodytas derliaus nuėmimo deklaracijoje. Į kadastrą įtraukto mažesnio geografinio vieneto pavadinimas rašomas ne didesniu (nei aukštesniu, nei platesniu) šriftu nei pusė šrifto, kuriuo užrašytas saugomos kilmės vietos nuorodos pavadinimas.

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-0a43e4f9-b0f4-400f-b86a-ed65865455b8

(1) OL L 9, 2019 1 11, p. 2.